Komiksový seriál Krypton si už na Filmkult svoju cestu niekoľkokrát našiel. Pravdepodobne už o ňom teda viete všetko podstatné. Ako už názov hovorí, v seriáli sa pozrieme na domovskú planétu Kal-Ela alias Supermana. Ten však nebude hlavným hrdinom. Príbehovo sa totiž ocitneme asi 200 rokov pred Kalovým narodením a budeme sledovať príbeh Supermanovho starého otca Seg-Ela, ktorý sa bude snažiť získať naspäť česť svojej rodiny a zachrániť planétu pred chaosom.
V seriáli si zahrajú Cameron Cuffe, Georgina Campbell, Elliot Cowan, Ann Ogbomo, Rasmus Hardiker, Wallis Day, Aaron Pierre, Ian McElhinney a Shaun Sipos. Ako výkonný producent dohliada David S. Goyer (Man of Steel, The Dark Knight) a čo sa týka premiéry, Krypton k nám doletí 21. marca (březen) tohto roku. Čo hovoríte na trailer?